
Ehitise kasutuslubade väljastamine

1. ASJAOLUD JA MENETLUSE KÄIK

Läbivaatamiseks laekus Energia tn 2b ja  4e asuvate ajutiste kioskite kasutuslubade taotlused nende kasutamise pikendamiseks koos makstud riigilõivuga.  09.07.2008 a toimunud istungil Narva Linnavalitsuse Linnavara komisjon otsustas rahuldada taotlust ajutiste kioskite kasutamise pikendamiseks kuni 01.08.2009. a
2.    ÕIGUSLIKUD JÄRELDUSED

2.1. Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele;

2.2. Narva Linnavolikogu 20. märtsi 2003.a määrus nr 10/12 "Narva Linnavalitsuse ehitusloa ja kasutusloa väljaandmise õiguse delegeerimine". 

2.3. Ehitusseaduse  § 33 lõikele 1 Kasutusloa väljastab ja tunnistab kehtetuks kohalik omavalitsus;

2.4. Ehitusseaduse  § 33 lõikele 9 Ajutise ehitise korral võib kasutusloa taotluse esitada ehitusloa taotleja;

2.5. Ehitusseaduse  § 40 lõikele 3 Ajutine ehitis tuleb lammutada või muul viisil likvideerida kohaliku omavalitsuse määratud tähtpäevaks;
2.6.Ehitusmäärus § 26 lõikele 14 Kui ajutise ehitise omanik soovib pikendada kasutamise tähtaega, on tal õigus, mitte hiljem kui kaks kuud enne kasutamise tähtaja lõppemist, esitada vabas vormis Arhitektuuri- ja Linnaplaneerimise Ametile taotluse selle pikendamiseks. Kui Arhitektuuri- ja Linnaplaneerimise Amet rahuldab taotluse, esitab ajutise ehitise omanik Arhitektuuri- ja Linnaplaneerimise Ameti ehitusjärelevalve osakonda kasutusloa taotluse koos kooskõlastatud ehitusprojekti ja maaomaniku nõusolekuga.
3. OTSUS

3.1. Vastavalt omaniku taotlusele väljastada Energia tn 2 b ja 4e asuvate kioskite kasutusload

3.2. Kohustada kioskite omanikku need lammutama või muul viisil likvideerima hiljemalt 01.08.2009. a.  
4. RAKENDUSSÄTTED

 4.1. Korraldus jõustub punktis 1 nimetatud ehitiste omanikele teatavakstegemisest.

 4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

